CELEX: 62019TN0193
Language: lt
Date: 2019-04-04 00:00:00
Title: Byla T-193/19: 2019 m. balandžio 4 d. pareikštas ieškinys byloje Achema ir Achema Gas Trade/Komisija

17.6.2019   
            
            
               LT
            
            
               Europos Sąjungos oficialusis leidinys
            
            
               C 206/50
            
         
      2019 m. balandžio 4 d. pareikštas ieškinys byloje Achema ir Achema Gas Trade/Komisija
      (Byla T-193/19)
      (2019/C 206/52)
      Proceso kalba: anglų
      
         Šalys
      
      
         Ieškovės: Achema AB (Jonava, Lietuva) ir Achema Gas Trade UAB (Jonava), atstovaujamos advokatų J. Ruiz Calzado, J. Wileur ir N. Solárová
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti 2018 m. spalio 31 d. Komisijos sprendimą C(2018) 7141 final valstybės pagalbos byloje SA.44678 (2018/N) — Lietuva — Pakeista pagalba SGD terminalui Lietuvoje;
               
            
                  —
               
               
                  priteisti iš Komisijos ir kitų Komisijos pusėje į bylą įstojusių šalių bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi vieninteliu pagrindu, susijusiu su tuo, kad Komisija nepradėjo oficialios tyrimo procedūros, taip pažeisdama ieškovių ir kitų suinteresuotų trečiųjų šalių procesines teises, numatytas SESV 108 straipsnio 2 dalyje.
      
                  —
               
               
                  Ieškovės teigia, kad atsižvelgiant į visus byloje esančius įrodymus Komisija turėjo suabejoti dėl valstybės pagalbos suderinamumo su vidaus rinka ir pradėti oficialią tyrimo procedūrą. Įrodymus sudaro preliminaraus tyrimo trukmė ir kitos aplinkybės, kuriomis buvo priimtas ginčijamas sprendimas bei jo turinio trūkumai, t. y. sprendimas nėra pakankamai pagrįstas ir jame yra didelių vertinimo klaidų. Be to, manoma, kad Komisija neatsižvelgė į ypač susijusius aspektus, kuriuos turėjo įvertinti prieš nuspręsdama, kad turi pakankamai informacijos patvirtinti pagalbos suderinamumą su vidaus rinka.
               
            
                  —
               
               
                  Ieškovės pabrėžia, kad: i) visuotinės ekonominės svarbos paslaugos (VESP) poreikio vertinimas ir jo turinys yra nepakankamas ir su trūkumais; ii) Komisija suklydo nustatydama, kad pagalba atitinka VESP bendrąsias nuostatas; iii) ginčijamame sprendime nėra pakankamai įvertinti pagalbos pakeitimai, todėl trūksta atitinkamo pagrindimo; iv) pagalbos būtinumo ir proporcingumo vertinimas sprendime nėra pakankamas ir turi trūkumų; v) ginčijamame sprendime nėra pakankamo vertinimo dėl svarbaus poveikio dujų tiekimo konkurencijai Lietuvoje ir prekybai su kitomis šalimis narėmis.